# Magyarország a II. világháborúban

# Emberek embertelen körülmények között

|  |  |
| --- | --- |
| Összeállította: | Bozsik-Ágoston Nóra |
| Évfolyam: | 12. évfolyam |

**Törikalauz leírás:**

A II. világháború témája vagy beszippantja a diákságot vagy pedig megrémülnek tőle, hiszen a téma ijesztően szerteágazó és komplex, így könnyen el lehet benne veszni. Igaz ez még akkor is, ha a témát csak hazánk eseményeire korlátozzuk, hiszen ez esetben sem tudjuk a nemzetközi történéseket egy pillanatra sem szem elől veszíteni.

A 21. században – de korábban is így volt talán – a történelemtanítás csak akkor lehet sikeres és érheti el a célját, ha a diák van a középpontban, azaz fel tudjuk kelteni az érdeklődését, ha az órán elhangzottakat kapcsolatba tudja hozni saját szűkebb értelemben vett világával, azaz személyesen megszólítva érzi magát. Nehezen találnánk a II. világháborúnál szerteágazóbb témát, igyekezzünk ezt előnyként kezelni és kihasználni azt, hogy nagy valószínűséggel a legkülönbözőbb érdeklődésű diákok is egyaránt meg fogják találni az őket a témához bilincselő résztémát. Ebben a folyamatban van nagy szerepe a tanárnak, akinek össze kell hoznia a „keresletet a kínálattal”. Van például egy cserkész az osztályban? Akkor Teleki Pálon át vezet az út a háborúhoz. Vagy van olyan diák, aki sváb településen lakik? A malenkij robot lehet az őt megérintő téma. Jelen törikalauz arra hivatott, hogy segítsen a pedagógusoknak megtalálni a diákjaikhoz vezető utat.

**Kerettantervi tematikai egység:** A második világháború

*A témához kapcsolódó kerettanterv(ek) linkje(i)*:

<http://kerettanterv.ofi.hu/03_melleklet_9-12/index_4_gimn.html>

**Kulcsszavak:** első bécsi döntés, második bécsi döntés, Don-kanyar, munkaszolgálat, malenkij robot, hintapolitika, SZEB, revízió, Benes-dekrétum, örökbarátsági szerződés, Ideiglenes Nemzeti Kormány, Kállay Miklós, Szálasi Ferenc, zsidótörvények

**Tantárgyi kapcsolatok:**

|  |  |
| --- | --- |
| Előzetes ismeretek | II. világháború, Az 1930-as éves magyar külpolitikája/belpolitikája |
| Földrajz | Európa régiói |
| Irodalom | Radnóti Miklós, Kertész Imre, naplók, memoárok |

**Történettudományi vonatkozások, szaktudományos háttér/ További tankönyv, munkafüzet, szöveggyűjtemény:**

* Dupcsik-Repárszky-Ujvári: Befejezetlen múlt 6. Műszaki Könyvkiadó, Budapest, 2003.
* Szombat Tamás-Prantner Zoltán: Magyarország a II. világháborúban. Pannon-Literatúra Kft., Budapest, 2009.
* Ungváry Krisztián: Magyarország története a második világháborúban. Magyarország története 19. Kossuth Kiadó, Budapest, 2010.

**Linkgyűjtemény:**

|  |  |
| --- | --- |
| Kép/térkép | Értékelő megjegyzések |
| <http://www.bibl.u-szeged.hu/bibl/mil/ww2/map/index.html> | **II. világháborús térképek**  Régiók szerint rendezett térképek a II. világháborúról. (Kelet-Európa, Magyarország) |
| <https://upload.wikimedia.org/wikipedia/commons/4/4f/P%C3%A1l_Teleki_Papp_Antal_Kisbarnaki_Ferenc_Farkas_4th_World_Scout_Jamboree_G%C3%B6d%C3%B6ll%C5%91.jpg> | **Teleki Pál, a cserkész** |
| <http://pilisvorosvar.hu/vorosvariujsag-regi/2013/januar/images/vorosvariujsag_025.jpg> | **Nincstelenül távoztak a svábok (Pilisvörösvár)** |

|  |  |
| --- | --- |
| Videó és animáció | Értékelő megjegyzések |
| <https://www.youtube.com/watch?v=H3-AdDA5ulI&list=PLlbYOLujkZEug3fvhszbC2cNLj81zuiP5> | **„Ott a messzi Donnál…” (idő: 51.26.)**  Az MTVA jóvoltából készült dokumentumfilm a 2. magyar hadsereg doni áttöréséről. Múlt és jelen egyszerre jelenik meg a filmben. Rövid riportok, történész magyarázatok, katonai szakvélemények és visszaemlékezések egyvelege adja a tartalom hitelességét és egyben fogyaszthatóságát. |
| <https://www.youtube.com/watch?v=Gbf6XL_yr_c> | **Budapest ostroma (trailer, idő: 2.59.)**  Szemtanúk beszámolója alapján készült (2008 és 2015 között) dokumentumfilm Budapest ostromáról. |
| <https://filmhiradokonline.hu/watch.php?id=4562> | **Filmhíradó-archívum: a Kállay-kormány (1942. március) tagjainak bemutatása. (idő: 0.46.)**  „A Filmhíradók Online felvételei egy-egy izgalmas történelmi korszak lenyomatát adják, a közönség pedig egyúttal képet kap a korabeli nyilvánosság működéséről is. (…) A Filmhíradók Online videói témák, személyek és helyszínek szerint rendezhető adatbázisban kereshetők – akár a felvételeken elhangzó szövegek alapján is.” |
| <https://zanza.tv/tortenelem/masodik-vilaghaboru/magyarorszag-ii-vilaghaboruban> | **Zanza-tv** – Magyarország a II. világháborúban (idő: 5.13.)  A videóhoz tartozó feladatlap kreatív Zanza feladatot rejt, amely házi feladatként feladható. |
| <https://www.youtube.com/watch?v=EajREwD5z0E> | **Magyarország története**  A televíziós sorozat 37. része dolgozza fel Magyarország történelmét a II. világháború alatt. (MTV, 2010). Nagy György műsorvezető és történész szakértők segítségével csodálkozhatunk rá a korszak érdekességeire. A sorozat valamennyi része „nem iskolás ízű, hanem valódi szellemi kalandot kínál”. A tanulóknak a sorozat valamennyi része otthoni megnézésre javasolt, bizonyos értelemben kötelező. |

|  |  |
| --- | --- |
| Hanganyag | Értékelő megjegyzések |
| <https://www.youtube.com/watch?v=4aXbdidZYsw> | **Belga - Magyarország a II. világháborúban**  A fiatalok körében közkedvelt Belga együttes rappel a korszak eseményeiről. A fülbemászó dalszövegek könnyen megragadnak az emlékezetünkben, így ez a dal jó segédje lehet tanárnak, diáknak egyaránt. |
| [https://www.mediaklikk.hu/2017/04/14/regenyes-tortenelem-apor-vilmos-gyori-puspok-nagypenteki-vertanusaga/#](https://www.mediaklikk.hu/2017/04/14/regenyes-tortenelem-apor-vilmos-gyori-puspok-nagypenteki-vertanusaga/) | **Oknyomozó riportműsor (2017.04.14)**  *Regényes történelem* című rádióműsor Apor Vilmosról |

|  |  |
| --- | --- |
| Interaktív feladat | Értékelő megjegyzések |
| <https://tudasbazis.sulinet.hu/hu/tarsadalomtudomanyok/tortenelem/az-i-vilaghaborutol-a-ketpolusu-vilag-felbomlasaig/magyarorszag-a-ii-vilaghaboruban/magyarorszag-a-ii-vilaghaboruban-tesztfeladat-gyujtemeny> | **Tesztfeladatsor** – Magyarország a II. világháborúban |
| <https://learningapps.org/view1942934> | **Párosítás** – magyar miniszterelnökök a II. világháborúban |
| [*https://learningapps.org/view1672448*](https://learningapps.org/view1672448) | **Szövegkiegészítés** |
| [*https://learningapps.org/view6005029*](https://learningapps.org/view6005029) | **Idővonal készítése a korszak eseményeivel** |

|  |  |
| --- | --- |
| Internetes tartalom vagy alkalmazás | Értékelő megjegyzések |
| <http://www.holokausztmagyarorszagon.hu/index.php?section=1&type=content&chapter=3_1_2> | **Holokauszt Magyarországon**  Interaktív honlap, amelynek legnagyobb erőssége a jól felépített és hiteles tartalom. A szöveges tartalmaktól külön fülek segítségével közvetlenül a témához tartozó képekhez vagy írásos emlékekhez lehet ugrani. A téma iránt mélyebben érdeklődő diákoknak otthoni böngészésre ajánlható, illetve bizonyos tartalmak, amelyek a tananyagnak is a szerves részét képezik (pl. zsidótörvények), otthoni feldolgozásra, kijegyzetelésre javasoltak. Az oldal továbbá számos térképet, táblázatot tartalmaz, amelyeket akár a tanórán kivetítve, közösen lehet elemezni, értelmezni. |
| <https://www.masodikvh.hu/> | **Minden a II. világháborúról**  Egy jól felépített, minden résztémára kiérő honlap a II. világháborúról. A magyar vonatkozású témák is jól kidolgozottak. Érdemes az oldalon böngészni. |
| <http://www.katonakagulagon.hu/index.php?page=adatbazis> | **Mini kutatás**  Az adatbázis segítségével olyan magyar katonákra lehet rákeresni (többféle szűrő segítségével), akik szovjet fogságban voltak. A diákok - érdekes feladatként - végezhetnek egy bővített keresést a saját településükre, esetleg konkrét ismerősre, családtagra. |
| <https://internetfigyelo.wordpress.com/2014/01/12/don-kanyar-a-loveszarokbol-nezve-egy-tulelo-emlekei/> | **Mikrotörténelem**  Egy túlélő emlékei a Don kanyarból.  A történelmi vonatkozások mellett alkalmas etikai, értékrendbeli kérdések megvitatására, mai életkörülményeinkre való reflexióra. |
| <https://index.hu/tudomany/tortenelem/2018/05/19/igy_hazasodtak_ok/>  <https://filmhiradokonline.hu/watch.php?id=3769> | **Egy kis bulvár**  Vitéz Horthy István és Edelsheim-Gyulai Ilona grófnő „egyszerű magyar pompával” lezajlott református szertartását örökítik meg a képek és a filmhíradós felvétel. |
| <https://hirekanno.blog.hu/2018/01/15/_a_tamadasokat_az_ellenseg_veres_vesztesege_mellett_visszavertuk_mi_jelent_meg_a_voronyezsi_tragikus> | **Hírek anno**  Mit üzen a korabeli sajtó a voronyezsi csatáról? Hogyan rekonstruálható a csata az akkori hírek alapján? Vajon mivel magyarázható, hogy a katasztrófáról ilyen derűsen írnak a lapok? – ilyen és hasonló kérdésekkel érdemes hozzányúlni a forrásokhoz. A forráselemzés jó lehetőséget kínál a kritikai érzék fejlesztésére. |
| <https://www.sziklakorhaz.eu/hu/programok> | **Tanóra másképp**  A Sziklakórház Atombunker Múzeum nem mindennapi falai között lehetőség nyílik egy múzeumi tanórára, amely vetítésekkel és interaktív feladatokkal hozza közelebb a témát a diákság számára. |
| <http://refpedi.hu/lapozo/Magyar-egyh-zt-rt-net_2017_PRESS/> | **Márkus Gábor: Magyar egyháztörténet**  **(RPI, 2017)**  A II. világháború évei  60-61. o. |
| <http://tortenelemoktatok.hu/erettsegi/feladatok-temankent/magyar-jelenkor.html> | **Témához tartozó érettségi feladatok gyűjteménye**  Közép- és emelt szintű érettségi feladatok gyűjteménye, ahol téma szerinti szűrést lehet végezni - ez esetben a *Magyar jelenkor* a hívó szó. A 2005 óta tematikusan összegyűjtött feladatok, esszé-témák könnyen letölthetők és nagy segítséget jelenthetnek az érettségire való felkészülésben. |

**Letölthető tartalmak:**

|  |  |
| --- | --- |
| Kinyomtatható tanulási eszköz (óravázlat, prezentáció, feladatlap, stb.) | Értékelő megjegyzések |
| **Igaz vagy hamis állítások** | **Füllentős játék**  A diákoknak el kell dönteniük, hogy az állítások közül melyek igazak és mikor füllent a tanár. A játék fordított szereposztásban is játszható: a diákok egymásnak írnak a témához tartozó igaz és hamis állításokat. |